ENCAMNAMEYA KONFERANSA MAFÊ AŞITIYÊ YA LI HEMBERÎ SIYASETA TECRÎDÊ

Konferansa me di nîqaşên xwe de bi kurtasî gihaştiye van encam û nirxandinan.

Pirsgirêka cudakarî û pirsgirêka marjînalkirinê ku her serdem di pratika hiqûqî û rêvebirina Tirkiyeyê de derdikeve pêşberî me, di sedsala çaryek de veguheriye krîza hiqûqî û demokrasiyê. Konferana me tespît kiriye ku ev cudakarî herî zêde li girtîgehan tên jiyîn. Di 15 salên dawiyê de bi her guherîna qanûna înfaz û cezayê re rewş zêdetir zehmettir dibe.

Bi cudakariyê re herî zêde girtiyên siyasî rû bi rû dimînin. Divê hikmên Qanûna Cezayê ya TMK û girêdayî TMKê, Qanûna Rêkarî, Qanûna Înfazê ya ku di derheqê girtiyên siyasî de ne werin rakirin û pirsgirek demildest werin çareserkirin û biryarên AÎHMê werin bi cih anîn. Bi taybetî jî bi sedema biryarên neyenî yên Saziya Tiba Edlî ku di derheqê girtiyên siyasî yên nexweş de bi sedemên siyasî dide yan jî bi hinceta ‘’ewlehiya civakê’’ dide nexweş bi aweyekî sîstematîk bi cihêkariyê re rû bi rû dimînin. Girtî bi şertên ne baş û giraniya pirsgirêkên tenduristiyê yên di girtîgehan de bi mirinan re rû bi rû dimînin.

Konferansa me pêkanînên cîhêkar û derasayî yên herî diyarker ku tên jiyîn li Îmraliyê tespît kiriye. Pêkanînên tecrîdê yên ku li Îmraliyê li ser Abdullah Ocalan û girtiyên din tên pêkanîn rasterast girêdayî helwesta çareserkirin an jî ne çareserkirina pirsgirêka Kurdan e. Domandina siyaseta ne çareserkirinê her tim tecrîdê zêdetir kiriye. Berovajiya vê yekê gava li Îmraliyê riyên diyalog û hevdîtinan bi Ocalan re vebûbû, di Tirkiyeyê de pirsgirêka Kurdan bi aweyekî aşitiyanê dihat nirxandin û çanda demokrasiyê bilind bûbû.

Derketina li hemberî tecrîdê ji bo aşitiyê gavekê girîng e. Divê li hemberî tecrîda li Îmraliyê îtîrazên siyasî û hiqûqî werin belavkirin. Divê tecrîda li ser li hember derketina tecrîdê jî were şikandin.

Di mînakên dinyayê de jî tên dîtin dewletên ku pirsgirêkên xwe yên nîjadî bi rêbazên leşkerîyê dixwazin çareser bikin, niha tenê mane, dejenere bûne û ji hêla aborî îflas kirine. Welatên ku pirsgirêkên xwe bi diyalog û aşîtane çareserkirine jî pîlêya wan a pêşketinê li holê ye. Divê li hemberî siyaseta tecrîdê û operasyonên derveyî sînorê ku dixwazin belav bikin li hemberî siyaseta şer û pevçûnê siyaseta jiyanê were parastin.

Wekî pêwistitiya parazvaniya mafan berovajiya cihêkarî û siyaseta vê jiyanê divê hemû cihêkariyên di pergala înfaza cezayan de demildest werin dawîkirin. Girtiyên nexweş divê werin berdan û derfetên lênêrînê ji bo girtiyan were pêkanîn. Divê cezayê muebetê ku heta mirinê didome li gorî biryara AÎHM û di pêşniyarên Komîteya Wezareta ya Konseya Ewropayê de werin dawîkirin. Divê girtîgeha Îmraliyê were girtin û pergala tecrîdê ji holê were rakirin. ji bo çareseriya demokratîk a pirsgirêka Kurdan, divê nêzikatiyeke ji bo her pirsgirêka cihêkariya civakî bi hişmendiya jiyana hevpar pêk were û ji bo rehetiya aborî û edaleta civakî pêk were pêkhatina projeya aşitiyeke civakî ji bo welatê me pêwîst e.

Konferansa me ji bo van encam û pêşniyaran bi raya giştî re parve kiriye kêfxweş e.